Kompensācijas par saimnieciskās darbības ierobežojumiem īpaši aizsargājamās dabas teritorijās un mikroliegumos

Kompensāciju piešķiršanu par saimnieciskās darbības ierobežojumiem īpaši aizsargājamās dabas teritorijās un mikroliegumos reglamentē [likums “Par](https://likumi.lv/doc.php?id=256138) [kompensāciju par saimnieciskās darbības ierobežojumiem aizsargājamās teritorijās](https://likumi.lv/doc.php?id=256138)” ([turpmāk – Kompensāciju likums)](https://likumi.lv/doc.php?id=256138).

Kompensāciju likums paredz divus kompensāciju veidus:

1. ikgadēju atbalsta maksājumu;
2. zemes atpirkšanu.

**Kompensāciju var saņemt:**

1. ja īpašuma tiesības uz zemi ir nostiprinātas zemesgrāmatā;
2. ja zemes robežas starp vairāku zemes īpašnieku īpašumiem ir ierīkotas atbilstoši normatīvajos aktos par zemes kadastrālo uzmērīšanu un Civillikumā noteiktajām prasībām;
3. ja zemes īpašums pieder vairākiem īpašniekiem - kompensāciju prasa tikai visi kopīpašnieki, savstarpēji vienojoties;
4. attiecībā uz konkrētu zemesgabalu, kuram noteikti saimnieciskās darbības ierobežojumi, gadā var piešķirt tikai vienu kompensāciju - no Eiropas Savienības fondu līdzekļiem vai no valsts budžeta;
5. ja meža zemes platībai ir spēkā esoša meža inventarizācijas lieta;
6. ja ir samaksāts nekustamā īpašuma nodoklis par iepriekšējo gadu un kārtējo gada ceturksni;
7. ja zemes īpašnieks vai mantinieks ir samaksājis naudas sodus par pārkāpumiem vides jomā (ja tādi uzlikti), kā arī ir atlīdzinājis videi vai mežam nodarītos zaudējumus (ja tādi tika nodarīti).

# Ikgadējs atbalsta maksājums

Kompensācijas - ikgadēja atbalsta maksājuma piešķiršanu papildus Kompensāciju likumam reglamentē [Ministru kabineta 2013.gada 17.septembra “Noteikumi par](https://likumi.lv/doc.php?id=260422) [saimnieciskās darbības ierobežojumiem, par kuriem pienākas kompensācija, tās](https://likumi.lv/doc.php?id=260422) [izmaksas nosacījumiem, kārtību un apmēru”](https://likumi.lv/doc.php?id=260422).

Ja iesniegumu par kompensācijas piešķiršanu iesniedz uzņēmums, kas nav primārās lauksaimniecības produkcijas ražotājs vai meža tiesiskais valdītājs, meža apsaimniekotājs vai to apvienība, tad atbalsta pretendents aizpilda *de minimis* atbalsta uzskaites sistēmā sagatavotās veidlapas par sniedzamo informāciju *de minimis* atbalsta uzskaitei un piešķiršanai, izdrukā to un pievieno iesniegumam vai atbalsta iesniegumā norāda sistēmā aizpildītās veidlapas identifikācijas numuru.

# Ikgadēju atbalsta maksājumu piešķir:

1. ja zemes īpašums atrodas īpaši aizsargājamā dabas teritorijā, kas nav Eiropas nozīmes aizsargājama teritorija (*Natura 2000*) vai
2. ja zemes īpašums atrodas mikroliegumā ārpus *Natura 2000* teritorijas un zemes īpašuma platība mikroliegumā ir mazāka par 1 hektāru un
3. ja zemes īpašumā ir noteikts kāds no zemāk minētajiem mežsaimnieciskās vai lauksaimnieciskās darbības ierobežojumiem visa gada laikā:

* meža zemēs aizliegta:
  + jebkāda mežsaimnieciskā darbība - 196 *euro* par hektāru;
  + koku ciršana galvenajā cirtē un kopšanas cirtē - 196 *euro* par hektāru;
  + koku ciršana galvenajā cirtē - 145 *euro* par hektāru;
  + koku ciršana kailcirtē - 52 *euro* par hektāru,

**un mežaudze ir sasniegusi vismaz 20 gadu vecumu**;

* lauksaimniecības zemēs – 140 *euro*.

# Ikgadēju atbalsta maksājumu nepiešķir:

1. dabas pieminekļu – īpaši aizsargājamo koku un akmeņu teritorijās;
2. ja kopējā atbalstam pieteiktā platība lauksaimniecībā izmantojamā zemē vai meža zemē ir mazāka par 0,1 hektāru.

Ikgadēju atbalsta maksājumu **nevar saņemt**, ja zemes īpašnieks par konkrēto saimnieciskās darbības ierobežojumu attiecīgajā mežaudzē jau ir saņēmis kompensāciju – vienreizējo atlīdzību saskaņā ar likumu “Par zemes īpašnieku tiesībām uz kompensāciju par saimnieciskās darbības ierobežojumiem īpaši aizsargājamās dabas teritorijās un mikroliegumos” (spēkā no 01.01.2006. līdz 01.06.2013.).

**Īpaši aizsargājamas dabas teritorijas, kas nav *Natura 2000* teritorijas:**

1. Dabas parki:
   * [Daugavas loki](https://www.daba.gov.lv/lv/daugavas-loki) *Daugavpils novada Naujienes, Tabores, Vecsalienas, Salienas pagasti, Krāslavas novada Ūdrīšu un Kaplavas pagasti, vienlaikus ietilpst aizsargājamo ainavu apvidū “Augšdaugava”, kas ir Natura 2000 teritorija*;
   * [Gaiziņkalns](https://www.daba.gov.lv/lv/gaizinkalns) *Madonas novada Vestienas, Aronas un Bērzaunes pagasti, vienlaikus ietilpst aizsargājamo ainavu apvidū “Viestiena”, kas ir Natura 2000 teritorija*;
   * [Medumu ezeraine](https://www.daba.gov.lv/lv/medumu-ezeraine) *Daugavpils novada Medumu pagasts, vienlaikus ietilpst aizsargājamo ainavu apvidū “Augšzeme”, kas ir Natura 2000 teritorija*;
   * [Milzukalns](https://www.daba.gov.lv/lv/milzukalns) *Engures novada Smārdes pagasts;*
   * [Svente](https://www.daba.gov.lv/lv/svente) *Daugavpils novada Medumu, Sventes un Kalkūnes pagasti, Ilūkstes novada Šēderes pagasts, vienlaikus ietilpst aizsargājamo ainavu apvidū “Augšzeme”, kas ir Natura 2000 teritorija.*
2. Dabas liegumi:
   * [Akmeņdziru staignāji](https://www.daba.gov.lv/lv/akmendziru-staignaji) *Ventspils novada Tārgales pagasts​​​​​​​;*
   * [Asaru ezers](https://www.daba.gov.lv/lv/asaru-ezers) *Cēsu novada Nītaures un Līgatnes pagasts;*
   * [Audulītes staignāju meži](https://www.daba.gov.lv/lv/audulites-staignaju-mezi) *Gulbenes novada Tirzas pagasts​​​​​​​;*
   * [Augsto kalnu meži](https://www.daba.gov.lv/lv/augsto-kalnu-mezi) *Valmieras novada Naukšēnu pagasts;*
   * [Augštupītes meži](https://www.daba.gov.lv/lv/augstupites-mezi) *Cēsu novada Taurenes pagasts;*
   * [Avotu mežs](https://www.daba.gov.lv/lv/avotu-mezs) *Alūksnes novada Ziemera pagasts, vienlaikus ietilpst aizsargājamo ainavu apvidū “Veclaicene”, kas ir Natura 2000 teritorija;*
   * [Bardinska ezers](https://www.daba.gov.lv/lv/bardinska-ezers) *Ilūkstes novada Šēderes pagasts, vienlaikus ietilpst aizsargājamo ainavu apvidū “Augšzeme”, kas ir Natura 2000 teritorija;*
   * [Bārtas meži](https://www.daba.gov.lv/lv/bartas-mezi) *Dienvidkurzemes novada Dunikas pagasts;*
   * [Birzes purvi](https://www.daba.gov.lv/lv/birzes-purvi) *Bauskas novada Stelpes, Dāviņu un Vecsaules pagasts​​​​​​​;*
   * [Bolupes palienes meži](https://www.daba.gov.lv/lv/bolupes-palienes-mezi) *Balvu novada Kubulu un Rugāju pagasts​​​​​​​;*
   * [Briežezera meži](https://www.daba.gov.lv/lv/briezezera-mezi) *Talsu novada Ģibuļu pagasts;*
   * [Buļļezers](https://www.daba.gov.lv/lv/bullezers) *Garkalnes novads;*
   * [Celmu ezera meži](https://www.daba.gov.lv/lv/celmu-ezera-mezi) *Dienvidkurzemes novada Kalvenes pagasts​​​​​​​;*
   * [Čužu purvs](https://www.daba.gov.lv/lv/cuzu-purvs) *Kandavas novada Kandavas pagasts, vienlaikus ietilpst dabas parkā “Abavas senleja”, kas ir Natura 2000 teritorija;*
   * [Darmštates priežu audze](https://www.daba.gov.lv/lv/darmstates-priezu-audze) *Jūrmalas pilsēta;*
   * [Davelnīša ezera meži](https://www.daba.gov.lv/lv/davelnisa-ezera-mezi) *Madonas novada Ērgļu pagasts​​​​​​​;*
   * [Dēliņkalns](https://www.daba.gov.lv/lv/delinkalns) *Alūksnes novada Ziemera pagasts, vienlaikus ietilpst aizsargājamo ainavu apvidū “Veclaicene”, kas ir Natura 2000 teritorija;*
   * [Dravnieku meži](https://www.daba.gov.lv/lv/dravnieku-mezi) *Dobeles novada Ukru un Vītiņu pagasts​​​​​​​;*
   * [Dunalkas meži](https://www.daba.gov.lv/lv/dunalkas-mezi) *Dienvidkurzemes novada Dunalkas pagasts​​​​​​​;*
   * [Dūkšupes meži](https://www.daba.gov.lv/lv/duksupes-mezi) *Balvu un Ludzas novada Krišjāņu un Salnavas pagasts​​​​​​​;*
   * [Elkšķenes meži](https://www.daba.gov.lv/lv/elkskenes-mezi)*Ventspils novada Ugāles pagasts;*
   * [Gadrinkas ezera meži](https://www.daba.gov.lv/lv/gadrinkas-ezera-mezi) *Rēzeknes novada Feimaņu pagasts​​​​​​​;*
   * [Garākalna smilšu krupja atradne](https://www.daba.gov.lv/lv/garakalna-smilsu-krupja-atradne) *Auces novada Bēnes pagasts;*
   * [Gardenes meži](https://www.daba.gov.lv/lv/gardenes-mezi) *Dobeles novada Auru pagasts​​​​​​​;*

* + [Gārzdes strauta meži](https://www.daba.gov.lv/lv/garzdes-strauta-mezi) *Ventspils novada Tārgales un Piltenes pagasts;*
  + [Glušonkas purvs](https://www.daba.gov.lv/lv/glusonkas-purvs) *Daugavpils novada Skrudalienas pagasts;*
  + [Grīdnieku tīrelis](https://www.daba.gov.lv/lv/gridnieku-tirelis) *Kuldīgas novada Rumbas pagasts​​​​​​​;*
  + [Iecavas paliene](https://www.daba.gov.lv/lv/iecavas-paliene) *Bauskas un Aizkraukles novada Valles, Kurmenes un Sērenes pagasts;*
  + [Iecavas staignāju meži](https://www.daba.gov.lv/lv/iecavas-staignaju-mezi) *Bauskas novada Dāviņu pagasts​​​​​​​;*
  + [Ilgas](https://www.daba.gov.lv/lv/ilgas) *Daugavpils novada Skrudalienas pagasts, vienlaikus ietilpst dabas parkā “Silaine”, kas ir Natura 2000 teritorija;*
  + [Ilzina un Zosina ezeru meži](https://www.daba.gov.lv/lv/ilzina-un-zosina-ezeru-mezi) *Madonas novada Sausnējas pagasts​​​​​​​;*
  + [Ilziņa ezers](https://www.daba.gov.lv/lv/ilzina-ezers) *Madonas novada Vestienas pagasts, vienlaikus ietilpst aizsargājamo ainavu apvidū “Vestiena”, kas ir Natura 2000 teritorija;*
  + [Istras staignāju meži](https://www.daba.gov.lv/lv/istras-staignaju-mezi) *Ludzas novada Istras pagasts;*
  + [Jūgupes meži](https://www.daba.gov.lv/lv/jugupes-mezi) *Aizkraukles novada Daudzeses pagasts;*
  + [Jūrenvalka meži](https://www.daba.gov.lv/lv/jurenvalka-mezi) *Talsu novada Rojas, Dundagas un Lubes pagasts​​​​​​​;*
  + [Kaļķciema meži](https://www.daba.gov.lv/lv/kalkciema-mezi) *Talsu novada Ģibuļu pagasts;*
  + [Kāla ezera salas](https://www.daba.gov.lv/lv/kala-ezera-salas) *Madonas novada Vestienas pagasts), vienlaikus ietilpst aizsargājamo ainavu apvidū “Vestiena”, kas ir Natura 2000 teritorija;*
  + [Korģes meži](https://www.daba.gov.lv/lv/korges-mezi) *Limbažu novada Alojas un Pāles pagasts;*
  + [Korģes staignāju meži](https://www.daba.gov.lv/lv/korges-staignaju-mezi) *Limbažu novada Alojas pagasts​​​​​​​;*
  + [Korneti-Peļļi](https://www.daba.gov.lv/lv/korneti-pelli) *Apes novada Apes pilsēta ar lauku teritoriju, Alūksnes novada Veclaicenes pagasts, vienlaikus ietilpst aizsargājamo ainavu apvidū “Veclaicene”, kas ir Natura 2000 teritorija;*
  + [Krācējgrāvja staignāju meži](https://www.daba.gov.lv/lv/kracejgravja-staignaju-mezi) *Aizkraukles novada Zalves un Daudzeses pagasts;*
  + [Krēmeri](https://www.daba.gov.lv/lv/kremeri) *Rīgas pilsēta*;
  + [Krustceļu meži](https://www.daba.gov.lv/lv/krustcelu-mezi) *Jēkabpils novada Elkšņu pagasts;*
  + [Ķivuļurga](https://www.daba.gov.lv/lv/kivulurga) *Ropažu novada Ropažu un Stopiņu pagasts;*
  + [Ladas upes staignāju meži](https://www.daba.gov.lv/lv/ladas-upes-staignaju-mezi) *Ludzas novada Malnavas pagasts;*
  + [Lieluikas un Mazuikas ezers](https://www.daba.gov.lv/lv/lieluikas-un-mazuikas-ezers) *Ādažu novads, vienlaikus ietilpst aizsargājamo ainavu apvidū “Ādaži”, kas ir Natura 2000 teritorija;*
  + [Līdumu mežs](https://www.daba.gov.lv/lv/lidumu-mezs) *Augšdaugavas novada Dvietes pagasts;*
  + [Lobes ezera meži](https://www.daba.gov.lv/lv/lobes-ezera-mezi) *Aizkraukles novada Bebru pagasts​​​​​​​;*
  + [Mazā Kurtoša meži](https://www.daba.gov.lv/lv/maza-kurtosa-mezi) *Preiļu novada Rušonas pagasts;*
  + [Mazās Juglas meži](https://www.daba.gov.lv/lv/mazas-juglas-mezi) *Siguldas novada Mālpils pagasts​​​​​​​;*
  + [Mazupes meži](https://www.daba.gov.lv/lv/mazupes-mezi) *Kuldīgas novada Vārmes pagasts;*
  + [Medņu kalni](https://www.daba.gov.lv/lv/mednu-kalni) *Talsu novada Lībagu un Ģibuļu pagasts​​​​​​​;*
  + [Medumu ezera salas](https://www.daba.gov.lv/lv/medumu-ezera-salas) *Daugavpils novada Medumu pagasts, vienlaikus ietilpst dabas parkā “Medumu ezeraine”, kas nav Natura 2000 teritorija, un aizsargājamo ainavu apvidū “Augšzeme”, kas ir Natura 2000 teritorija;*
  + [Mežmalu meži](https://www.daba.gov.lv/lv/mezmalu-mezi) *Jēkabpils novada Salas pagasts;*
  + [Mērsraga meži](https://www.daba.gov.lv/lv/mersraga-mezi) *Talsu novada Mērsraga pagasts;*
  + [Miltiņu platlapju meži](https://www.daba.gov.lv/lv/miltinu-platlapju-mezi) *Dobeles novada Bērzes pagasts​​​​​​​;*
  + [Murmastienes staignāju meži](https://www.daba.gov.lv/lv/murmastienes-staignaju-mezi) *Varakļānu novada Murmastienes pagasts;*
  + [Ostupes meži](https://www.daba.gov.lv/lv/ostupes-mezi) *Ventspils novada Ances pagasts​​​​​​​*
  + [Ozolkalni](https://www.daba.gov.lv/lv/ozolkalni) *Skrīveru novads, vienlaikus ietilpst dabas parka “Daugavas ieleja” teritorijā, kas ir Natura 2000 teritorija;*
  + [Pasilciema meži](https://www.daba.gov.lv/lv/pasilciema-mezi) *Ventspils un Kuldīgas novada Ziru un Ēdoles pagasts;*
  + [Pečora ezera meži](https://www.daba.gov.lv/lv/pecora-ezera-mezi) *Ogres novada Ķeipenes un Madlienas pagasts;*
  + [Pededzes staignāju meži](https://www.daba.gov.lv/lv/pededzes-staignaju-mezi) *Gulbenes novada Litenes pagasts​​​​​​​;*
  + [Pērtupes meži](https://www.daba.gov.lv/lv/pertupes-mezi) *Balvu novada Rugāju pagasts;*
  + [Pilskalnu meži](https://www.daba.gov.lv/lv/pilskalnu-mezi) *Ogres novada Lielvārdes pagasts​​​​​​​;*
  + [Plaužu ezera meži](https://www.daba.gov.lv/lv/plauzu-ezera-mezi) *Ogres novada Taurupes un Ķeipenes pagasts;*
  + [Ponakstes upes meži](https://www.daba.gov.lv/lv/ponakstes-upes-mezi) *Kuldīgas novada Skrundas pagasts​​​​​​​;*
  + [Priedulāju mežs](https://www.daba.gov.lv/lv/priedulaju-mezs) *Ventspils novada Ziru pagasts​​​​​​​;*
  + [Purgailes upes meži](https://www.daba.gov.lv/lv/purgailes-upes-mezi) *Valkas novada Valkas pagasts​​​​​​​;*
  + [Puzes smilšu krupja atradne](https://www.daba.gov.lv/lv/puzes-smilsu-krupja-atradne) *Bauskas novada Brunavas pagasts;*
  + [Pūļa purvs](https://www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvshttps:/www.daba.gov.lv/lv/pula-purvs) *Dienvidkurzemes novada Sakas pagasts;*
  + [Rucavas staignāju meži](https://www.daba.gov.lv/lv/rucavas-staignaju-mezi) *Dienvidkurzemes novada Rucavas pagasts​​​​​​​;*
  + [Salacas upes meži](https://www.daba.gov.lv/lv/salacas-upes-mezi) *Valmieras novada Skaņkalnes pagasts​​​​​​​;*
  + [Sāmaņu pūrs](https://www.daba.gov.lv/lv/samanu-purs) *Alūksnes novada Jaunannas pagasts​​​​​​​;*
  + [Sekstu ezers un meži](https://www.daba.gov.lv/lv/sekstu-ezers-un-mezi) *Preiļu novada Rušonas pagasts;*
  + [Skolasupes meži](https://www.daba.gov.lv/lv/skolasupes-mezi) *Ogres novada Meņģeles un Madlienas pagasts;*
  + [Skudru tīrelis](https://www.daba.gov.lv/lv/skudru-tirelis) *Kuldīgas novada Rumbas pagasts​​​​​​​;*
  + [Skujines ezers](https://www.daba.gov.lv/lv/skujines-ezers) *Ilūkstes novada Šēderes pagasts, vienlaikus ietilpst aizsargājamo ainavu apvidū “Augšzeme”, kas ir Natura 2000 teritorija;*
  + [Skursteņu platlapju meži](https://www.daba.gov.lv/lv/skurstenu-platlapju-mezi) *Jelgavas novada Sesavas pagasts;*
  + [Sniķera dīķa meži](https://www.daba.gov.lv/lv/snikera-dika-mezi) *Kuldīgas novada Rudbāržu pagasts​​​​​​​;*
  + [Sodzera meži](https://www.daba.gov.lv/lv/sodzera-mezi) *Jelgavas novada Salgales pagasts​​​​​​​;*
  + [Soģupes meži](https://www.daba.gov.lv/lv/sogupes-mezi) *Limbažu novada Alojas pagasts;*
  + [Sproģi](https://www.daba.gov.lv/lv/sprogi) *Vecpiebalgas novada Inešu pagasts, vienlaikus ietilpst aizsargājamo ainavu apvidū “Vecpiebalga”, kas ir Natura 2000 teritorija;*
  + [Strodu strauta staignāju meži](https://www.daba.gov.lv/lv/strodu-strauta-staignaju-mezi) *Ludzas novada Mežvidu pagasts;*
  + [Sventes ezera salas](https://www.daba.gov.lv/lv/sventes-ezera-salas) *Daugavpils novada Sventes pagasts, vienlaikus ietilpst dabas parkā “Svente”, kas nav Natura 2000 teritorija, un aizsargājamo ainavu apvidū “Augšzeme”, kas ir Natura 2000 teritorija;*
  + [Tumšupes meži](https://www.daba.gov.lv/lv/tumsupes-mezi) *Ropažu novada Ropažu pagasts;*
  + [Vedzes meži](https://www.daba.gov.lv/lv/vedzes-mezi) *Ogres novada Mazozolu pagasts;*
  + [Vidagas upes meži](https://www.daba.gov.lv/lv/vidagas-upes-mezi) *Gulbenes novada Lejasciema pagasts​​​​​​​;*
  + [Viesītes meži](https://www.daba.gov.lv/lv/viesites-mezi) *Jēkabpils un Augšdaugavas novada Dunavas un Dvietes pagasts;*
  + [Vijatas meži](https://www.daba.gov.lv/lv/vijatas-mezi) *Gulbenes novada Galgauskas pagasts;*
  + [Viricas upes meži](https://www.daba.gov.lv/lv/viricas-upes-mezi) *Balvu novada Žīguru pagasts​​​​​​​;*
  + [Vorožas upes meži](https://www.daba.gov.lv/lv/vorozas-upes-mezi) *Alūksnes novada Liepnas pagasts;*
  + [Zaborovjes ezera purvs un meži](https://www.daba.gov.lv/lv/zaborovjes-ezera-purvs-un-mezi) *Ludzas novada Goliševas pagasts;*
  + [Zilupes meži](https://www.daba.gov.lv/lv/zilupes-mezi) *Ludzas novada Briģu pagasts.*

1. Ģeoloģiskie un ģeomorfoloģiskie dabas pieminekļi

Saraksts pieejams Ministru kabineta 2022. gada 14. jūlija noteikumi Nr. 461 [“Noteikumi par aizsargājamiem ģeoloģiskajiem un ģeomorfoloģiskajiem dabas pieminekļiem”](https://likumi.lv/ta/id/334009-noteikumi-par-aizsargajamiem-geologiskajiem-un-geomorfologiskajiem-dabas-pieminekliem).

Kompensāciju aizsargājamo ģeoloģisko un ģeomorfoloģisko dabas pieminekļu teritorijās piešķir, ja kopējā aizsargājamo ģeoloģisko un ģeomorfoloģisko dabas pieminekļu teritoriju platības summa ir lielāka par 0,1 hektāru vienas zemes vienības robežās.

**Dabas aizsardzības pārvalde** piešķir ikgadēju atbalsta maksājumu tikai par to zemes īpašuma daļu, kura atrodas īpaši aizsargājamā dabas teritorijā, **kas nav *Natura 2000* teritorija**.

Par to zemes īpašuma daļu, **kas atrodas *Natura 2000* teritorijā**, ikgadēju atbalsta maksājumu piešķir **Lauku atbalsta dienests** no Eiropas Savienības fondu līdzekļiem.

Informāciju par to, kurā īpaši aizsargājamā dabas teritorijā un tās funkcionālajā zonā vai mikroliegumā atrodas zemes īpašums, var iegūt [dabas datu pārvaldības sistēmā “Ozols”,](http://ozols.gov.lv/pub/) lauka “Meklēšana” nodalījumā “Kadastra karte” ierakstot interesējošā zemes īpašuma kadastra identifikatoru.

Zemes īpašnieks (kopīpašnieki) vai viņa(-u) pilnvarota persona **katru gadu 1. jūlija līdz attiecīgā gada 1. oktobrim** iesniedz Dabas aizsardzības pārvaldē pieteikumu ikgadēja atbalsta maksājuma saņemšanai. Pieteikuma veidlapa pieejama Dabas aizsardzības pārvaldes tīmekļvietnes [www.daba.gov.lv](http://www.daba.gov.lv/) sadaļā “Pakalpojumi” → “Kompensācijas” → [Kompensācijas par saimnieciskās darbības ierobežojumiem īpaši aizsargājamās dabas teritorijās un mikroliegumos](https://www.daba.gov.lv/lv/pakalpojumi/kompensacijas-pieskirsana-par-saimnieciskas-darbibas-ierobezojumiem-ipasi-aizsargajamas-dabas-teritorijas-un-mikroliegumos) → Saistītie dokumenti.

Dabas aizsardzības pārvalde mēneša laikā pēc iesnieguma saņemšanas pieņem lēmumu par kompensācijas piešķiršanu vai lēmumu par atteikumu piešķirt kompensāciju.

Dabas aizsardzības pārvalde nodrošina piešķirtās kompensācijas izmaksu atbilstoši valsts budžetā šim mērķim paredzētajiem līdzekļiem.

Papildu informācija pieejama Dabas aizsardzības pārvaldē rakstot uz e-pastu: [pasts@daba.gov.lv](mailto:pasts@daba.gov.lv).

# Zemes atpirkšana

Kompensācijas – zemes atpirkšanas piešķiršanu papildu Kompensāciju likumam reglamentē Ministru kabineta 2013. gada 22. oktobra noteikumi Nr. 1173 [“Zemes atpirkšanas iesnieguma pieņemšanas kārtība”](https://likumi.lv/doc.php?id=261283).

Zemes atpirkšanu var prasīt, ja zemes īpašums ir neapbūvēts un atrodas īpaši aizsargājamā dabas teritorijā:

1. dabas rezervātā;
2. īpaši aizsargājamas dabas teritorijas dabas rezervāta zonā, stingrā režīma zonā vai regulējamā režīma zonā.

Informāciju par to, kurā īpaši aizsargājamā dabas teritorijā un tās funkcionālajā zonā atrodas zemes īpašums, var iegūt [dabas datu pārvaldības sistēmā “Ozols”,](http://ozols.gov.lv/pub/) lauka “Meklēšana” nodalījumā “Kadastra karte” ierakstot interesējošā zemes īpašuma kadastra identifikatoru.

Uz zemes atpirkšanu **nevar pretendēt**, ja zemes īpašnieks par zemesgabalā esošu mežaudzi ir saņēmis kompensāciju – vienreizējo atlīdzību saskaņā ar likumu “Par zemes īpašnieku tiesībām uz kompensāciju par saimnieciskās darbības ierobežojumiem īpaši aizsargājamās dabas teritorijās un mikroliegumos” (spēkā no 01.01.2006. līdz 01.06.2013.).

Zemes īpašnieks (kopīpašnieki) vai viņa(-u) pilnvarota persona iesniedz Dabas aizsardzības pārvaldē iesniegumu zemes atpirkšanai. Iesnieguma veidlapa pieejama Dabas aizsardzības pārvaldes tīmekļa vietnes [www.daba.gov.lv](http://www.daba.gov.lv/) sadaļā “Pakalpojumi” → “Kompensācijas” → [Kompensācijas piešķiršana par saimnieciskās darbības ierobežojumiem īpaši aizsargājamās dabas teritorijās un mikroliegumos](https://www.daba.gov.lv/lv/pakalpojumi/kompensacijas-pieskirsana-par-saimnieciskas-darbibas-ierobezojumiem-ipasi-aizsargajamas-dabas-teritorijas-un-mikroliegumos) → Saistītie dokumenti.

Zemes īpašnieks iesniegumam pievieno šādus dokumentus:

1. lēmumu par zemes īpašuma tiesību atjaunošanu;
2. privatizācijas procesus regulējošos normatīvajos aktos noteiktajā kārtībā noslēgtu līgumu par zemes īpašuma izpirkšanu;
3. tiesas nolēmumu par zemes iegūšanu īpašumā;
4. zemes pirkuma vai cita tāda atsavināšanas darījuma atvasinājumu, kurš taisīts kā notariālais akts vai apliecināts notariālā kārtībā.

Zemes mantinieks iesniegumam pievieno personas miršanas apliecību vai mantojuma apliecību.

Dabas aizsardzības pārvalde pieņem lēmumu par to, vai zemes atpirkšanas iesniegums ir pamatots, un pēc minētā lēmuma pieņemšanas nosaka zemes cenu atbilstoši [Sabiedrības vajadzībām nepieciešamā nekustamā īpašuma atsavināšanas](https://likumi.lv/doc.php?id=220517) [likumam](https://likumi.lv/doc.php?id=220517).

Ja zemes īpašnieks piekrīt noteiktajai cenai, Dabas aizsardzības pārvalde sagatavo informāciju, kas nepieciešama, lai Ministru kabinets varētu pieņemt rīkojumu par atļauju atpirkt zemi.

Pēc tam, kad Ministru kabinets pieņēmis rīkojumu par atļauju atpirkt zemi, Dabas aizsardzības pārvalde zemes atpirkšanai piemēro [Sabiedrības vajadzībām](https://likumi.lv/doc.php?id=220517) [nepieciešamā nekustamā īpašuma atsavināšanas likumā](https://likumi.lv/doc.php?id=220517) noteikto īpašuma labprātīgas atsavināšanas kārtību un noslēdz līgumu ar zemes īpašnieku.

Pēc līguma noslēgšanas Dabas aizsardzības pārvalde atpirkto zemi ieraksta zemesgrāmatā uz valsts vārda Vides aizsardzības un reģionālās attīstības ministrijas personā.

Papildu informācija pieejama Dabas aizsardzības pārvaldē rakstot uz e-pastu: [pasts@daba.gov.lv.](mailto:daba@daba.gov.lv)

*Informācija atjaunota 2024. gada oktobrī.*